എടോ! എനിക്കും വളര്ന്നു വരുന്നുണ്ട് രണ്ട് പിള്ളേര്, അവര് സിനിമയില് വരുകയാണെങ്കില് തന്റെയൊക്കെ മുഖത്ത് നോക്കി ചോദിയ്ക്കാന് പ്രാപ്തിയുള്ളവരായിരിക്കും... കാരണം അവര് ഈ സുകുമാരന്റെ മക്കളാണ്.. അന്ന് അച്ഛന്റെ വേദന കണ്ട് തള്ളി നീക്കിയ ദിനങ്ങള്! ഇപ്പോള് ആ മക്കള് മലയാളസിനിമയിലെ നമ്ബര് വണ് താരങ്ങള്... സുകുമാരന്റെ സിനിമ ജീവിതത്തില് വില്ലനായി എത്തിയത്! വര്ഷങ്ങള്ക്ക് ശേഷം നടുക്കുന്ന വെളിപ്പെടുത്തല്... പൃഥ്വിരാജ് സംവിധാനം ചെയ്യുന്ന രണ്ടാമത്തെ ചിത്രത്തില് മോഹന്ലാലിന്റെ അമ്മയായെത്തുകയാണ് മല്ലിക സുകുമാരന്. പൃഥ്വിയും മോഹന്ലാലും അച്ഛനും മകനുമായതിനാല് പൃഥ്വിയുടെ മുത്തശ്ശിയെന്ന സ്ഥാനം കൂടിയുണ്ട്. തന്റെ സിനിമയിലേക്ക് അമ്മയും അഭിനയിക്കുന്നുണ്ടെന്ന സന്തോഷം അടുത്തിടെയായിരുന്നു പൃഥ്വി പങ്കിട്ടത്. ലൂസിഫറില് ചേട്ടനെ അഭിനയിപ്പിച്ചപ്പോള് അമ്മയുടെ കാര്യത്തെക്കുറിച്ചായിരുന്നു ആരാധകര് ചോദിച്ചത്. കാത്തിരിപ്പിന് വിരാമമിട്ട് കൊണ്ടാണ് രണ്ടാമത് സംവിധാനം ചെയ്യുന്ന ചിത്രത്തിലൂടെ പൃഥ്വി ആ ആഗ്രഹം സാധിപ്പിച്ചിരിക്കുന്നത്. ഇടവേളയ്ക്ക് ശേഷമുള്ള വരവില് അമ്മ വേഷങ്ങളാണ് താന് ആഗ്രഹിച്ചിരുന്നതെന്ന്. മല്ലിക സുകുമാരനും പറഞ്ഞിരുന്നു. ഇപ്പോള് സുകുമാരന് ഓര്മയായിട്ട് 24 വര്ഷം പിന്നിട്ടിരിക്കുകയാണ്. പൃഥ്വിയുടെ ഓരോ വളര്ച്ചയിലും സുകുമാരനെ തന്നെ ഓര്മിക്കുകയാണ് മലയാള സിനിമാ ലോകം. മലയാളസിനിമയിലെ മുന്കാല നായകന്മാരില് ക്ഷുഭിതയൗവ്വനത്തിന്റെ പ്രതീകമായിരുന്നു നടന് സുകുമാരന്. ആരുടെ മുന്നിലും പറയാനുള്ളത് മുഖത്ത് നോക്കി പറഞ്ഞ സുകുമാരന്റെ കഥാപാത്രങ്ങളെ അന്നത്തെ യുവതലമുറ വളരെ പെട്ടെന്നാണ് നെഞ്ചിലേറ്റിയത്. ഭാഷയിലുള്ള കൈയടക്കമാണ് സുകുമാരനെ വ്യത്യസ്തനാക്കിയത്. ചടുലമായ സംഭാഷണങ്ങളിലൂടെ അദ്ദേഹം കാണികളെ ആവേശഭരിതരാക്കിയിരുന്നു. മോഹന്ലാലിനെ പോലുള്ളവര്ക്ക് തുടക്കകാലത്ത് താങ്ങും തണലുമായിരുന്നു. ഗണേശ് കുമാറിനെ നടനാക്കിയ ഗോഡ് ഫാദര്. പക്ഷേ താരങ്ങളുടെ സംഘടന എത്തിയപ്പോള് ഈ അതുല്യ പ്രതിഭയ്ക്ക് കിട്ടിയത് വിലക്കായിരുന്നു. സിനിമാരംഗത്തെ ചില പരാമര്ശങ്ങളുടെ പേരില് മൂന്നുവര്ഷത്തിലേറെക്കാലമാണ് സുകുമാരന് സിനിമയില്ലാതെ വീട്ടിലിരുന്നത്. സുകുമാരനെ ഏറെ വേദനിപ്പിച്ച നാളുകളായിരുന്നു അത്. സ്വന്തമെന്ന് കരുതിയവര് പോലും തിരിഞ്ഞു നോക്കാത്ത വിലക്കിന്റെ കാലം. പക്ഷെ അന്ന് അദ്ദേഹം വിലക്കും ഏറ്റുവാങ്ങി വെറുതെ ഇരിക്കാന് തയ്യാറായില്ല. വക്കിലായിരുന്ന അദ്ദേഹം സ്വന്തമായി തന്നെ കോടതിയില് വാദിച്ച് വിലക്കിയ സഘടനയില് നിന്ന് തന്നെ മെമ്ബര്ഷിപ്പ് എടുത്തു. അതിനു ശേഷം നടന്ന അമ്മ സംഘടനയുടെ ജനറല് ബോഡി മീറ്റിങ് സമയത്ത് താരങ്ങളുടെയും എക്സിക്യൂട്ടീവ് അംഗങ്ങളുടെയും മുഖത്തേക്ക് ഈ മെമ്ബര്ഷിപ്പ് വലിച്ച് കീറി എറിഞ്ഞു. ഈ സമയത്താണ് ബൈജു കൊട്ടാരക്കര ബോക്സര് എന്ന സിനിമയിലേക്ക് സുകുമാരനെ ക്ഷണിക്കുന്നത്. ഈ സംഘടനയുടെ വിലക്കുള്ളതിനാല് തന്നെ വെച്ച് സിനിമ ചെയ്യുന്നത് റിസ്ക്കാകുമെന്ന് സുകുമാരന് ബൈജുവിനോട് പറഞ്ഞിരുന്നു. സുകുമാരനെ വെച്ച് സിനിമയെടുത്താല് റിലീസിന് തിയേറ്റര് കിട്ടില്ലെന്നൊക്കെ ചിലര് ബൈജുവിനെ ഭീഷണിപ്പെടുത്തുകയും ചെയ്തിരുന്നു. പക്ഷേ, അതൊന്നും കേള്ക്കാതെ ബൈജു ധൈര്യത്തോടെ മുന്നോട്ടുപോയി. തന്റെ ഈ സിനിമയില് സുകുമാരന് അഭിനയിക്കുന്നത് വളരെ രഹസ്യമായി തന്നെ വച്ചിരുന്നു. എന്നാല് ഈ സംഭവം എല്ലാവരും അറിഞ്ഞതോടെ ബൈജു സംഘടനയുടെ ശക്തിയെന്താണെന്നറിഞ്ഞു. താരങ്ങളെയെല്ലാം അമ്മ പിന്വലിച്ചതോടെ ബാബു ആന്റണി ഒഴികെ മറ്റാരും ലൊക്കേഷനിലെത്തിയില്ല. മൂന്ന് നാലു ദിവസം കാത്തിരുന്നിട്ടും ഫലമില്ലാതായതോടെ നിര്മ്മാതാവ് ഉള്പ്പെടെ എല്ലാവരും അങ്കലാപ്പിലായി. ലക്ഷങ്ങളുടെ നഷ്ടം സംഭവിക്കുമെന്ന് ഉറപ്പായതോടെ ബൈജു സംഘടനയുടെ അന്നത്തെ പ്രസിഡന്റായിരുന്ന മധുവിനെ സമീപിച്ച് കാര്യം അവതരിപ്പിച്ചു. ആ ഇടപെടലില് ഒരുവിധം പ്രശ്നം പരിഹരിച്ചു. അന്ന് മധുവിന്റെ ഇടപെടല് കൊണ്ട് മാത്രമാണ് സുകുമാരന്റെ വിലക്ക് മാറ്റാന് സാധിച്ചത്. അവിടെ വച്ച് സുകുമാരന് ഒരു മെഗാ സ്റ്റാറിനോട് പറയുകയുണ്ടായി എടോ! എനിക്കും വളര്ന്നു വരുന്നുണ്ട് രണ്ട് പിള്ളേര്, അവര് സിനിമയില് വരുകയാണെങ്കില് തന്റെയൊക്കെ മുഖത്ത് നോക്കി ചോദിയ്ക്കാന് പ്രാപ്തിയുള്ളവരായിരിക്കും. കാരണം അവര് ഈ സുകുമാരന്റെ മക്കളാണ്... അച്ഛന്റെ വേദന കണ്ടായിരുന്നു പൃഥ്വിരാജെന്ന മകന് അന്ന് ദിനങ്ങള് തള്ളി നീക്കിയത്. എന്നാല് മക്കളായ പൃഥ്വിരാജിന്റെയും ഇന്ദ്രജിത്തിന്റെയും ചലച്ചിത്ര അരങ്ങേറ്റത്തിന് സാക്ഷിയാകാന് സുകുമാരനുണ്ടായിരുന്നില്ല. നിരവധി അവിസ്മരണീയ കഥാപാത്രങ്ങളെ സമ്മാനിച്ച സുകുമാരന് 1997 ജൂണ് പതിനാറിനാണ് വിടവാങ്ങിയത്. പക്ഷെ ഇന്നാകട്ടെ പൃഥ്വിയാണെങ്കിലും ഇന്ദ്രജിത് ആണെങ്കിലും മലയാളസിനിമയുടെ മുഖ മുദ്രകളായി മാറിയിരിക്കുകയാണ്. സംവിധായകനായും നടനായുമൊക്കെ ഇന്ന് മലയാളസിനിമയുടെ വലിയ നിരയില് തന്നെയാണ്. പൃഥ്വി. തനിക്ക് പറയാനുള്ളത് ചങ്കുറ്റത്തോടെ പറയാനുള്ള ധൈര്യം അത് പൃഥ്വിയുടെ നേട്ടം തന്നെയാണ്.